Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: december 16-án aláírt Európai Megállapodás kihirdetéséről szóló 1994. évi I. törvény 4. §-ának a) pontjában kapott
Paragraph Index: 15

9. Cikk A Felek kötelezettségei hatóságaik és szerveik vonatkozásában A Felek biztosítják, hogy a közösségi és nemzeti jogszabályok hatékony végrehajtásáért felelős hatóságaik folyamatosan alkalmazzák ezeket a jogszabályokat. Továbbá biztosítaniuk kell, hogy ezek a hatóságok rendelkezzenek a szükséges jogkörrel és hatáskörrel — ha szükséges —, 2001/60. szám hogy amennyiben szükséges, a megfelelő szerveket bejelentsék, felfüggesszék, megszüntessék a felfüggesztést és visszavonják a bejelentést, biztosítandó az ipari termékek megfelelőségét a közösségi vagy nemzeti jogszabályoknak, illetve kivonásukat a piacról. A Felek biztosítják, hogy a mellékletekben megjelölt közösségi vagy nemzeti jogszabálynak való megfelelés értékelésére a hatáskörüknek megfelelően bejelentett szervek folyamatosan teljesítik a velük szemben a közösségi vagy nemzeti jogszabályok által támasztott követelményeket. Továbbá megteszik a szükséges lépéseket annak biztosítására, hogy ezek a szervek továbbra is megőrizzék a bejelentett feladatok ellátására való alkalmasságukat.

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes